“ไทยพาณิชย์ จูเลียส แบร์” จัดสัมมนาเอ็กซ์คลูซีฟ “Building your Family Legacy”
“บล.ไทยพาณิชย์ จูเลียส แบร์” จัดสัมมนาเอ็กซ์คลูซีฟ "Building your Family Legacy" สะท้อนให้เห็นถึงวิสัยทัศน์ มุ่งมั่นต่อยอดธุรกิจบริหารความมั่งคั่งระดับสูงในประเทศไทยด้วยมาตรฐานระดับโลก เพื่อรักษาคุณค่าและส่งต่อความมั่งคั่งจากรุ่นสู่รุ่นได้อย่างยั่งยืน
“บล.ไทยพาณิชย์ จูเลียส แบร์” จัดสัมมนาเอ็กซ์คลูซีฟ "Building your Family Legacy" สะท้อนให้เห็นถึงวิสัยทัศน์ มุ่งมั่นต่อยอดธุรกิจบริหารความมั่งคั่งระดับสูงในประเทศไทย ด้วยมาตรฐานระดับโลก
24 ม.ค. 2566

บริษัทหลักทรัพย์ ไทยพาณิชย์ จูเลียส แบร์ จำกัด (SCB Julius Baer) เดินหน้าปูพรมเสริมแกร่งความรู้กลยุทธ์บริหารความมั่งคั่งให้กับกลุ่มลูกค้าที่มีความมั่งคั่งระดับสูง (UHNWIs และ HNWIs) ของเมืองไทยอย่างต่อเนื่องตลอดทั้งปี ล่าสุด สานต่อซีรีส์สัมมนาสุดเอ็กซ์คลูซีฟ SCB Julius Baer Advisory Series ภายใต้หัวข้อ “Building your Family Legacy” โดยได้รับเกียรติจากผู้เชี่ยวชาญด้านการลงทุนชั้นนำระดับสากล จากธนาคารจูเลียส แบร์ และบริษัท เมอร์เซอร์ จำกัด (Mercer Pte. Ltd.) มาให้ความรู้ สร้างความเข้าใจ พร้อมแลกเปลี่ยนประสบการณ์ครอบคลุมเนื้อหาในทุกมิติเกี่ยวกับการส่งต่อความมั่งคั่งอย่างยั่งยืน อาทิ การให้คำแนะนำด้านการวางแผนบริหารทรัพย์สินครอบครัว (Family Office) ให้เป็นไปตามเป้าหมายที่วางไว้ เพื่อรักษาคุณค่าและส่งต่อความมั่งคั่งจากรุ่นสู่รุ่นได้อย่างยั่งยืน
รวมถึงวิเคราะห์เจาะลึกทุกแง่มุมเกี่ยวกับภาษีมรดก เพื่อให้ลูกค้าคนสำคัญสามารถเริ่มต้นวางแผนบริหารจัดการภาษีมรดก และส่งมอบความมั่งคั่งอย่างมีประสิทธิภาพ ตลอดจนเตรียมความพร้อมในการบริหารความเสี่ยงที่เหมาะสมของแต่ละบุคคลด้วยการทำประกันชีวิต สร้างความอุ่นใจ และความมั่นคงให้กับครอบครัวในทุกสถานการณ์
โดยการจัดงานสัมมนาในครั้งนี้ สะท้อนให้เห็นถึงวิสัยทัศน์ของ SCB Julius Baer ในการมุ่งมั่นต่อยอดธุรกิจบริหารความมั่งคั่งระดับสูงในประเทศไทย ด้วยมาตรฐานระดับโลกของ “จูเลียส แบร์” (Julius Baer) ไพรเวทแบงกิ้งชั้นนำจากประเทศสวิตเซอร์แลนด์ เพื่อให้ลูกค้าคนสำคัญสามารถวางแผนส่งต่อความมั่งคั่งได้อย่างสมบูรณ์แบบ โดยมี มร.เอเดรียน เมซนาวเออร์ กรรมการผู้จัดการ ผู้บริหารฝ่ายการบริหารความมั่งคั่ง บริษัทหลักทรัพย์ไทยพาณิชย์ จูเลียส แบร์ จำกัด และดร.สาธิต ผ่องธัญญา ผู้อำนวยการอาวุโส Estate Planning and Family Office ธนาคารไทยพาณิชย์ จำกัด (มหาชน) ร่วมงานสัมมนา เมื่อเร็วๆ นี้